กลุ่มปตท.สนับสนุนแอลกอฮอล์แก่องค์การเภสัชกรรม
กลุ่มปตท.สนับสนุนแอลกอฮอล์แก่องค์การเภสัชกรรม
13 มี.ค. 2563

นายอรรถพล ฤกษ์พิบูลย์ ประธานเจ้าหน้าที่ปฏิบัติการกลุ่มธุรกิจปิโตรเลียมขั้นปลาย บริษัท ปตท. จำกัด (มหาชน) หรือ PTT พร้อมด้วยผู้บริหาร ปตท. ส่งมอบแอลกอฮอล์เกรดคุณภาพสูงสำหรับยา (pharmaceutical grade) ปริมาณ 15,000 ลิตร ซึ่งจัดหาจากบริษัทผู้ผลิตแอลกอฮอล์ตามเงื่อนไขที่ระบุในประกาศฉบับล่าสุดของกรมสรรพสามิต ให้แก่องค์การเภสัชกรรม
โดยมี นายแพทย์วิฑูรย์ ด่านวิบูลย์ ผู้อำนวยการองค์การเภสัชกรรม เป็นผู้รับมอบ ซึ่งแอลกอฮอล์เกรดคุณภาพสูงนี้ จะนำมาผลิตเป็นแอลกอฮอล์ฆ่าเชื้อสำหรับใช้ในหน่วยงานทางการแพทย์และภาครัฐ ที่เกี่ยวข้อง เพื่อสนับสนุนการทำงานของเจ้าหน้าที่ในการควบคุมการระบาดและดูแลสุขภาพประชาชน จะเป็นส่วนหนึ่งในการใช้ป้องกันและควบคุมการแพร่ระบาดของโรคให้แก่ประชาชนคนไทย